हाल ही में पत्रिका को दिए अपने इंटरव्यू में भारतीय नाटक अभिनेता, संगीत निर्देशक, गायक, गीतकार, पटकथा लेखक पीयूष मिश्रा ने मोदी सरकार के कार्यों की सराहना की और कहा कि पिछली सरकारें 66 में देश को नहीं सुधार पायी थी मोदी सरकार ने सिर्फ चार साल में कई बड़े बदलाव हैं ऐसे में देश को उत्तम देश बनाने में कम से कम 10 साल लगेंगे। इसके अलावा पीयूष मिश्रा ने फ़िल्म निर्देशक, निर्माता और पटकथा लेखक अनुराग कश्यप को लेकर जो बातें कहीं वो हैरान कर देने वाली थीं। पीयूष मिश्रा अनुराग कश्यप के साथ कई प्रोजेक्ट्स पर काम कर चुके हैं। जब पीयूष मिश्रा से सवाल किया गया कि क्या अनुराग कश्यप जैसे लोगों पर रोक लगानी चाहिए या नहीं तो उन्होंने स्पष्टीकरण देते हुए कहा, “मैं खुद अनुराग का सबसे बड़ा आलोचक हूं, उन्होंने बॉम्बे वेलवेट, रमन राघव 2.0 और अगली जैसी फिल्में बहुत खराब बनाईं। गैंग्स ऑफ वासेपुर के बाद उनका दिमाग भ्रष्ट हो गया था लेकिन सेक्रेड गेम्स मुझे बहुत पसंद आई। अनुराग ने जिस तरह से फिल्म में क्राइम और सेक्स सींस दिखाए हैं वो हमारे समाज की हकीकत है। लेकिन मेरा मानना है कि अनुराग जैसे लोगों पर भी रोक लगनी चाहिए क्योंकि उसका बस चले तो पता नहीं क्या बना दे।“